gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5258, del 15-05-2006 (2006/4668)

Notificació a Juan Francisco Batet Vilar. Judici verbal número 64/2004.
-----------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4668


Organisme emissor
:   Jutjat de Primera Instància Número 1 de Vila-real

Tipus de document
:   Anunci

Notificació a Juan Francisco Batet Vilar. Judici verbal número 64/2004. [2006/A4668]  
Assumpte civil 64/2004  
En el judici verbal 64/2004 que es tramita en este Jutjat, promogut per Juan Francisco Batet Vilar, contra Consbur, SL, i Reale Autos y Seguros Generales, SA, mitjançant la resolució dictada en el dia de hui s'ha acordat notificar la sentència al demandant Juan Francisco Batet Vilar, en parador ignorat, a través de la seua publicació per edictes.  
La decisió de la sentència és, literalment, com es diu tot seguit:  
«Desestime la demanda formulada per la representació de Juan Francisco Batet Vilar, i absolc l'entitat mercantil Consbur, SL, i la Compañía de Seguros Reale Autos y Seguros Generales, SA, representats per la procuradora María Dolores Olucha Varella, de totes les peticions incloses en el demane de la demanda, i això, amb la imposició expressa de les costes processals produïdes a la part demandant.  
Deduïu un testimoniatge literal de la present sentència, que quedarà en estes actuacions, i que s'incloga l'original en el llibre de sentències.  
Notifiqueu la present resolució a les parts que hi han comparegut, fent-los saber que contra ella poden interposar un recurs d'apel·lació, només en un efecte, que es tramitarà de conformitat amb els articles 455 i següents de la Llei d'Enjudiciament Civil.  
Esta és la meua sentència que, jutjant definitivament en esta instància, pronuncie, mane i firme.»  
I perquè valga de notificació de la sentència al demandant Juan Francisco Batet Vilar, en parador ignorat, expedisc el present edicte.  
Vila-real, 22 de març de 2006.. La secretària judicial: Carmen García Poveda.
Diari Oficial de la Generalitat Valenciana


Sumari del DOGV 5174, del 11-01-2006 (2005/14223)

Notificació de la sol·licitud de devolució d'avals de joc a Recreativos Jai Alai, SL, i altres.
-----------------------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14767


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la sol·licitud de devolució d'avals de joc a Recreativos Jai Alai, SL, i altres. [2005/X14360]
  
Als efectes prevists en el Reglament del Joc del Bingo, Reglament de Màquines Recreatives i d'Atzar, Reglament de Salons Recreatius i Salons de Joc i Reglament de Casinos, aprovats, respectivament, pels decrets 25/2003, 155/1998, 77/1993 i 215/1994, del Govern Valencià.
  
S'han sol·licitat les devolucions dels avals detallats en l'annex, les quals es fan públiques perquè, en el termini de dos mesos els ens i els organismes a què es fa referència en les normes esmentades, puguen exercir les facultats que s'hi preveuen.
  
València, 20 de desembre de 2005.- La secretària de la Comissió Tècnica del Joc: Amparo Gálvez Badenas.
  
ANNEX
  
EMPRESA TITULAR QUANTIA CARTA
  
 AVAL PAGAMENT Núm.
  
RECREATIVOS JAI ALAI, SL 6.101,12 4699V1978
  
BINBAÑA 14, SA 60.101, 21 4698V226
  
ROSARIO FERRÁNDIZ RODRÍGUEZ 6.010,12 4897C414102QJ
  
AMPARO BLAY DÍAZ 15.025,30 4698V2109
  
LUÍS MIGUEL MOLINER GUAL 6.010,20 614489W248
  
AUTOMÁTICOS COSTA AZUL, SL 6.010,12 8696N646616HBGP
  
ADELA CARMEN RUBIO ANTÓN 45.075,91 3873G910019GCNV
  
RECREATIVOS GARIZ, SL 15.025,30 9581D863860UADM
Diari Oficial de la Generalitat Valenciana


Sumari del DOGV 5398, del 29-11-2006 (2006/13821)

Notificació a PUDIVAL S.L. de la resolució de l'expedient V-CRCE-1/95.
----------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13459


Organisme emissor
:   Servei Valencià d'Ocupació i Formació

Tipus de document
:   Anunci

Notificació a PUDIVAL S.L. de la resolució de l'expedient V-CRCE-1/95. [2006/13925]  
Com que no s'ha pogut realitzar la notificació de l'acte administratiu que s'indica a continuació, de forma personal i directa a l'interessat, se'n publica un extracte en el Diari Oficial de la Generalitat Valenciana de conformitat amb el que disposa l'article 59.5 de la Llei 30/1992 de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.   
Expedients: V-CRCE-1/95  
Titular: PUDIVAL S.L.  
NIF: M 57879103  
Sol·licitant: Ciriaco López Fernández  
Últim domicili conegut: Sant Miquel 5 Pol. Ind. Nou d'octubre  
46929 Quart de Poblet . València  
Per a l'expedient indicat anteriorment, la notificació enviada es refereix a la Resolució de la secretària autonòmica d'Ocupació i directora general del SERVEF de 7 de novembre de 2006 de deixar sense efecte la qualificació com a centre especial d'ocupació a PUDIVAL SL.  
Contra l'esmentada resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa en el termini de dos mesos a comptar des de l'endemà de la publicació d'aquest anunci en el Diari Oficial de la Generalitat o, potestativament, un recurs de reposició davant del mateix òrgan que va dictar l'acte, el termini d'un mes, computat en els termes ja indicats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, sense perjuí que puguen interposar qualsevol altre recurs que consideren pertinent.  
València, 16 de novembre de 2006.. El cap d'Àrea de Foment d'Ocupació: Carlos Sanchis Fernández de Córdova
Diari Oficial de la Generalitat Valenciana


Sumari del DOGV 5267, del 26-05-2006 (2006/5530)

Concurs. Contractació del servici de realització i producció de la televisió local municipal.
---------------------------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/5530


Data del document
:   27-04-2006

Organisme emissor
:   Ajuntament d'Ontinyent

Tipus de document
:   Concurs

Anàlisi jurídica

 Descriptors 

:   * Ontinyent
    * licitació
    * producció audiovisual
    * contracte de serveis
    * indústria audiovisual

Concurs. Contractació del servici de realització i producció de la televisió local municipal. [2006/S5530]  
1. Entitat adjudicatària  
a) Organisme: Ajuntament d'Ontinyent.  
b) Dependència que tramita l'expedient: departament de Contractacions i Patrimoni.  
2. Objecte del contracte  
a) Descripció de l'objecte: servici de realització i producció de la Televisió Local Municipal.  
b) Lloc d'execució: Ontinyent.  
c) Termini d'execució: 1 any, prorrogable fins 1 anys més.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Pressupost base de licitació  
Import total: 168.000 € anuals IVA inclòs, a la baixa.  
5. Garanties  
a) Provisional: 3.360 €.  
b) Definitiva: 4% de l'import de l'adjudicació.  
6. Obtenció de documentació i informació  
a) Entitat: Ajuntament d'Ontinyent, Departament d'Informació.  
b) Domicili: carrer Regall, 1  
c) Localitat: Ontinyent, CP 46099  
d) Telèfon: 84 376 49 03 ext-202  
e) Fax: 96 291 82 02  
f) www.ontinyent.es  
g) Data termini d'obtenció de documentació i informació: vint-i-sis dies naturals següents a la publicació d'este edicte en el DOGV.  
7. Documents específics del contractista  
a) Classificació. (grups, subgrups i categoria): no se n'exigeix.  
b) Altres requisits: no n'hi ha.  
8. Presentació de les ofertes o de les sol·licituds de participació  
a) Data termini de presentació: vint-i-sis dies naturals següents a la data de publicació d'este anunci en el DOGV (de 09.00 a 14.00 hores). Si l'últim dia fora festiu o dissabte, es traslladarà al dia hàbil següent.  
b) Documentació a presentar:  
c) Sobre A: proposició econòmica.  
d) Sobre B: documents generals.  
e) Ambdós en la forma determinada en el plec de clàusules administratives particulars i en el plec de condicions tècniques.  
f) Lloc de presentació: Departament de Contractacions i Patrimoni.  
9. Obertura d'ofertes  
a) Entitat: Ajuntament d'Ontinyent.  
b) Data: cinquè dia hàbil següent a l'obertura dels sobres B, si coincideix en dissabte es prorrogarà fins el primer dia hàbil següent.  
c) Hora: 12.00.  
10. Altres informacions  
Despeses dels anuncis: a càrrec de l'adjudicatari.  
Ontinyent, 27 d'abril de 2006.. L'alcalde: Manuel Reguart Penadés.
Diari Oficial de la Generalitat Valenciana


Sumari del DOGV 5233, del 04-04-2006 (2006/3224)

Notificació a José María Torres Muñoz de la sentència dictada en les actuacions del juí per divorci contenciós número 81/2005.
------------------------------------------------------------------------------------------------------------------------------

### Dades del document

Número de DOGV
:   5233

Data del DOGV
:   04-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3224


Organisme emissor
:   Jutjat de Primera Instància Número 1 de Villena

Tipus de document
:   Edicte

Notificació a José María Torres Muñoz de la sentència dictada en les actuacions del juí per divorci contenciós número 81/2005. [2006/Q3224]  
Procediment: assumpte civil 81/2005  
Juí: divorci contenciós 81/2005  
Part demandant: Narcisa de los Reyes Contreras  
Part demandada: José María Torres Muñoz  
En el juí a què es fa referència s'ha dictat la resolució el text de la qual, literalment, diu així:  
«Decisió  
Estime la demanda, i en conseqüència declare la dissolució per divorci de la unió matrimonial dels cònjuges litigants Narcisa de los Reyes Contreras i José María Torres Muñoz, contreta el 22 de desembre de 1974 a Alcantarilla (Múrcia) i inscrita al Registre Civil d'Alcantarilla al tom 34, pàgina 330, de la Secció Segona, amb els efectes legals inherents a esta declaració, i decrete el següent:  
1. Queden revocats els consentiments i els poders que els cònjuges s'hagen atorgat entre si i cessa, tret de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. S'acorda la dissolució del règim econòmic matrimonial de guanys.   
3. No s'aprecien motius per a imposar les costes processals a cap dels litigants.  
Una vegada ferma esta sentència, remeteu-ne un testimoniatge al registre civil corresponent al lloc de realització del matrimoni perquè es faça l'oportuna anotació marginal.  
Esta és la meua sentència, contra la qual s'hi pot interposar un recurs d'apel·lació en el termini dels cinc dies següents a la notificació, mitjançant la presentació d'un escrit de preparació del recurs davant este jutjat, de conformitat amb el que disposa l'article 455 i següents de la Llei d'Enjudiciament Civil, que pronuncie, mane i firme.  
Publicació: la sentència anterior la va llegir i publicar el jutge que la va dictar mentre celebrava audiència pública. En done fe».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la comunitat autònoma per a portar a efecte la diligència de notificació de sentència.  
Villena, 3 de març de 2006.. El secretari judicial: Jorge Cuéllar Otón.
Diari Oficial de la Generalitat Valenciana


Sumari del DOGV 5289, del 27-06-2006 (2006/6816)

Informació pública de l'estudi d'impacte ambiental corresponent a l'expedient 076/06-AIA.
-----------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/6816


Organisme emissor
:   Conselleria de Territori i Habitatge

Tipus de document
:   Anunci

Informació pública de l'estudi d'impacte ambiental corresponent a l'expedient 076/06-AIA. [2006/6816]  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Territori i Habitatge, aprovat per Decret 119/2003 de 11 de juliol del Consell de la Generalitat Valenciana, se sotmet a exposició pública el següent estudi d'impacte ambiental:  
«Concentració parcel·lària de les zones de Cañada de Arriba i Cañada de Abajo de Jarafuel», del terme municipal de Jarafuel (València)  
Expedient: 076/06-AIA  
Terme municipal: Jarafuel, Jalance, Teresa de Cofrentes, Zarra  
Promotor: Conselleria d'Agricultura, Pesca i Alimentació  
Lloc: Conselleria de Territori i Habitatge C/ Francesc Cubells, 7, 46913 València, i Ajuntaments de jarafuel, Jalance, Teresa de Cofrentes i Zarra  
Període: trenta dies hàbils comptadors des de l'endemà de la publicació d'aquest anunci en el Diari Oficial de la Generalitat.  
València, 24 de maig de 2006.. La directora general de Gestió del Medi Natural: Concepción Maroto Álvarez.
Diari Oficial de la Generalitat Valenciana


Sumari del DOGV 5193, del 07-02-2006 (2006/994)

Informació pública de la sol·licitud d'autorització administrativa del projecte d'instal·lació d'emmagatzematge de GLP en depòsit fix aeri de 10.000 litres, al terme municipal de Cortes de Arenoso, presentada per Repsol Butano, SA. CBREDE/2005/26/12.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/994


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa del projecte d'instal·lació d'emmagatzematge de GLP en depòsit fix aeri de 10.000 litres, al terme municipal de Cortes de Arenoso, presentada per Repsol Butano, SA. CBREDE/2005/26/12. [2006/X994]  
Als efectes previstos en la Llei 34/1998, de 7 d'octubre, del Sector d'Hidrocarburs, i en el Reglament de Servici Públic de Gasos Combustibles, aprovat per Decret 2913 de 1973, de 26 d'octubre, se sotmet a informació pública el projecte d'autorització administrativa següent.  
Peticionari: Repsol Butano, SA. NIF: A-28076420, amb seu social al carrer Isabel la Catòlica, 11, de València (46023).  
Objecte de la petició: instal·lació d'emmagatzematge de GLP en depòsit fix aeri de 10.000 litres, al terme municipal de Cortes de Arenoso.  
Emplaçament: av. de Castelló, s/n, Cortes de Arenoso (Castelló).  
Descripció de la instal·lació: un depòsit de 10.000 litres, per a GLP, aeri, amb equip de regulació.  
Xarxa de distribució en MPB, formada per tub de polietilé soterrat, amb 220 metres de 40 mm. de diàmetre.  
Pressupost: 5.700,00 euros.  
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, c/ Cavallers, 8, de Castelló (CP 12086), i presentar, en dos exemplars, en este centre les al·legacions que consideren oportunes en el termini de vint dies a partir de l'endemà de la inserció d'este anunci.  
Castelló de la Plana, 15 de desembre de 2005.. El cap del Servici Territorial d'Energia: Leopoldo Igual Díaz.Terán.
Diari Oficial de la Generalitat Valenciana


Sumari del DOGV 5189, del 01-02-2006 (2006/557)

RESOLUCIÓ de 12 de desembre de 2005, del conseller d'Empresa, Universitat i Ciència, mitjançant la qual s'acorda donar publicitat a les subvencions concedides després de la convocatòria establida en l'Orde de 29 de desembre de 2004, de la Conselleria d'Empresa, Universitat i Ciència, per la qual es regulen les ajudes en matèria d'accions i infraestructures bàsiques en matèria de consum per a l'exercici 2005, a càrrec del Programa 44243 .Protecció Consumidors i Qualitat de Béns i Servicis., línia de subvenció T0129.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5189

Data del DOGV
:   01-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/557


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 12 de desembre de 2005, del conseller d'Empresa, Universitat i Ciència, mitjançant la qual s'acorda donar publicitat a les subvencions concedides després de la convocatòria establida en l'Orde de 29 de desembre de 2004, de la Conselleria d'Empresa, Universitat i Ciència, per la qual es regulen les ajudes en matèria d'accions i infraestructures bàsiques en matèria de consum per a l'exercici 2005, a càrrec del Programa 44407 .Protecció Consumidors i Qualitat de Béns i Servicis., línia de subvenció T0129. [2006/557]  
Tot complint el que s'ha establit en la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides amb indicació de convocatòria, programa i crèdit pressupostari a què s'imputen, beneficiari, quantitat concedida i finalitat de la subvenció, resolc:  
Fer públiques les subvencions concedides després de la convocatòria establida en l'Orde de 29 de desembre de 2004, de la Conselleria d'Empresa, Universitat i Ciència, per la qual es regulen les ajudes en matèria d'accions i infraestructures bàsiques en matèria de consum per a l'exercici 2005, a càrrec del Programa 44677 Protecció als Consumidors i Qualitat de Béns i Servicis, línia de subvenció T0129, indicades en l'annex d'esta resolució.  
València, 12 de desembre de 2005.. El conseller d'Empresa, Universitat i Ciència: Justo Nieto Nieto.
Diari Oficial de la Generalitat Valenciana


Sumari del DOGV 5211, del 03-03-2006 (2006/2130)

Dipòsit dels estatuts de l'organització empresarial denominada Asociación de Comerciantes y Profesionales de Actividades Diversas.
----------------------------------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/2130


Organisme emissor
:   Conselleria d'Economia, Hisenda i Ocupació

Tipus de document
:   Anunci

Dipòsit dels estatuts de l'organització empresarial denominada Asociación de Comerciantes y Profesionales de Actividades Diversas. [2006/2130]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada Asociación de Comerciantes y Profesionales de Actividades Diversas, l'àmbit territorial de la qual s'estén al conjunt de la Comunitat Valenciana i el professional comprén professionals i comerciants, tots ells menuts empresaris.  
Consten com a firmants de l'acta de constitució: Joan Antoni Rodilla i Cantó, Rafael Gil Cortés, Eugeni Senent Moreno, Vicente Sorio Simó, Vicente Ubach Carretero e Higinio Llorens Cano.  
València, 18 de gener de 2006.. L'encarregada de l'Oficina de Dipòsit d'Estatuts d'Organitzacions Professionals: Mª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 5394, del 23-11-2006 (2006/13813)

Ressenya de l'acord de la Comissió Territorial d'Urbanisme de 30 de juny del 2006, pel qual es declara definitivament aprovat el Pla especial dotacional Escola de Museros.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13552


Data del document
:   30-06-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Museros
    * pla d'urbanisme

Ressenya de l'acord de la Comissió Territorial d'Urbanisme de 30 de juny del 2006, pel qual es declara definitivament aprovat el Pla especial dotacional Escola de Museros. [2006/13728]  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de 30 de juny del 2006, publicat juntament amb les normes urbanístiques aprovades en el Butlletí Oficial de la Província de València número 175, de data 25 de juliol del 2006.  
Exp. 2004.0630  
València, 3 d'octubre del 2006.. El secretari de la Comissió Territorial d'Urbanisme de València: Alvaro Aleixandre Ortí.